

**ГIАЛГIАЙ РЕСПУБЛИКА**

**ЗАКОН**

**«Бера хIара бетта доагIа пособи хьожадарах, боарамахи дIадалара аргIахи» долча ГIалгIай Республика Закона хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 26 мае**

**Статья 1**

«Бера хIара бетта доагIа пособи хьожадарах, боарамахи дIадалара аргIахи»долча 2004 шера 31 декабрерча №37-РЗ йолча ГIалгIай Республика Закона (газет «ГIалгIайче», 2005, 3 феврале; 2006, 18 феврале; 2007, 26 июле; 2009, 4 июле; 2013, 5 сентябре) юкъехьо Iобелгалдаь хувцаш:

**1)** 1 статья укх редакце дIаязъе:

**«Статья 1. Укх законо болх бу сфера:**

Укх Законо дер дIа-хьа дарж:

ГIалгIай Республика доазон тIа бахача Российски Федераце гражданий хьакъехьа;

ГIалгIай Республика доазон тIа бахача кхыча паччахьалкхений гражданий а гражданство йоацарий а хьакъехьа, цу даькъе цIенах бехарий а хьакъехьа.

Укх Законо дер дIа-хьа даржац:

Российски Федераце гражданий, кхыча паччахьалкхений гражданий а гражданство йоцарий хьакъехьа, нагахьа санна цар бераш биззача боараме паччахьалкхен кхоачо еш дале;

Российски Федераце гражданий, кхыча паччахьалкхений гражданий а гражданство йоцарий хьакъехьа, даьй-ноаной бокъонех баьха е даьй - ноаной бокъонашта доазув теха дале;

Российски Федераце гражданий хьакъехьа, ГIалгIай Республика доазонал арахьа массаза а баха дIабаха бале.».

**2)** тIатохар де ер чулоацам болча 3¹ статьяйца:

**«Статья 3¹. Бера хIара бетта луча пособе боарама индексаци яра аргIа**

ХIара бетта луча пособе боарама индексаци е еза аргIа йолча финансови а планови хан-юкъа а долча республикански бюджетах долча законаца нийса.».

**Статья 2**

Ер Закон низаца чIоагIденна болх бе долалу ер официально кепатеха итт ди чаккхдаьннача дийнахьа денз.

**ГIалгIай Республика**

**Мехкда Евкуров Ю.Б.**

**г. Магас**

**2016 шера «\_\_\_\_\_»\_\_\_\_\_\_\_\_\_\_\_**

**№\_\_\_\_\_\_**